
ΠΕ ΡΙΕΧΟΜΕ ΝΑ 

ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 


Κήρυξη απαλλοτριωτέων Αρχαιολογικών Χώρων εντός του σημερι¬ 
νού οικισμού του Λιμένα Θάσου. . .. 1 

Αναγκαστική απαλλοτρίωση έκτασης για την εκτέλεση έργων εγγείων 
βελτιώσεων στην περιοχή της λίμνης Κερκίνης του Νομού Σερρών. . 2 
Αναγκαστική απαλλοτρίωση έκτασης για την κατασκευή αεροδρομίου 

στους Παξούς... 3 

Αναγκαστική απαλλοτρίωση ακινήτων ολικής έκτασης 3638 
μ, 2 περιοχής Κοιν. Καλαμιτσίου για την κατασκευή του 
έργου «ΕΠΑΡΧΙΑΚΟΣ ΔΡΟΜΟΣ ΚΑΛΑΜΙΤΣΙ - ΑΓΙΟΣ 
ΝΙΚΗΤΑΣ» του Νομού Λευκάδας. 4 


ΠΟΛΕΟΔΟΜΙΑ 

ΔΙΑΤΑΓΜΑΤΑ 

Εγκριση τοπικού ρυμοτομικού σχεδίου στην εκτός σχεδίου περιοχή του 
Δήμου Χανιών για τον καθορισμό χώρου «ανέγερσης Εργατικών 
Κατοικιών και καθορισμός όρων και περιορισμών δόμησης αυτών. 5 

ΑΠΟΦΑΣΕΙΣ 

Τροποποίηση απόφασης εφαρμογής μελέτης εργασιών διαμόρ¬ 
φωσης των δρόμων ΓΙαπαγεωργακοπούλου (από Μουτσοπού¬ 
λου μέχρι Χίου) Κιμώλου (από Χίου μέχρι Χρυσουπόλεως) 
και Χίου (από Δωδεκανήσου μέχρι Κεφαλληνίας) στον Πει¬ 
ραιά σε πεζόδρομους - παιδότοπους. 6 


ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Αριθ. ΥΠΠΟ/ΑΡΧ/Α1/Φ18/29910/1197 (1) 

Κήρυξη απαλλοτριωτέων Αρχαιολογικών Χώρων εντός του σημε¬ 
ρινού οικισμού του Λιμένα Θάσου. 

Η ΥΠΟΥΡΓΟΣ ΠΟΛΙΤΙΣΜΟΥ 

’ Εχοντας υπόψη: 

1. Την αριθ. 0-Ε/39750/6.8.85 (ΦΕΚ 486/τ.Β’/6.8.85) για 
μεταβίβαση εξουσίας υπογραφής «Με εντολή Υπουργού» στους Γεν. 
Γραμματέα, Δ/ντές, Τμηματάρχες του ΤΠΠΟ. 

2. Τις διατάξεις του Κ.Ν. 5351/32 «Περί Αρχαιοτήτων». 

3. Την ομόφωνη γνωμοδότηση του Κεντρικού Αρχοιιολογικού Συμβου¬ 
λίου, όπως διατυπώθηκε στην «αριθ. 19/27.5.86 πράξη του, αποφασίζουμε: 

Για την προστασία και ανάδειξη των διάσπαρτων κάτω από τον 
θιστό του σύγχρονου οικισμού του Λιμένα Θάσου σημαντικότατων 
μνημειακών συνόλων της αρχαίας πόλης της Θάσου (Ιερό Ποσειδώνος, 
Ιερό Διονυσίου, Αγορά, Ιερό Αρτέμιδος, Ιερό Ηρακλείου, ΝΔ. σκέλος 
του τείχους με τις κατά διαστήματα μνημειώδεις πύλες του, του αρ¬ 
χαίου οικισμού κ.λ.π.) κηρύσσουμε ζώνες απαλλοτριωτέων Αρχ/κών 
Χώρων, πέρα από τους ήδη υφισταμένους. Μέσα στα όρια των Χώρων 
αυτών, οι οποίοι σημειώνονται στο απόσπασμα ρυμοτομικού σχεδίου, 
που συνοδεύει την παρούσα Απόφαση, με ανοιχτόχρωμη σκίαση, δεν 
θα επιτρέπεται καμία οικοδομική δραστηριότητα. 

Αθήνα, 22 Ιουλίου 1986 

Με εντολή Υπουργού 
Ο Προϊστάμενος 
ΓΙΑΝΝΗΣ ΤΖΕΔΑΚΙΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Αριθ. Γ. 1011/709 . (2) 

Αναγκαστική απαλλοτρίωση έκτασης για την εκτέλεση έργων εγγείων 
βελτιώσεων στην περιοχή της λίμνης Κερκίνης του Νομού Σερρών. 

Ο! ΥΠΟΥΡΓΟΙ 

ΟΙΚΟΝΟΜΙΚΩΝ, ΓΕΩΡΓΙΑΣ ΚΑΙ 
ΠΕΡ/ΝΤΟΣ, ΧΩΡ/ΞΙΑΣ ΚΑΙ ΔΗΜ. ΕΡΓΩΝ 

' Εχοντας υπόψη: 

1. Τις διατάξεις του Ν. Δ/τος 797/1971 «περί αναγκαστικών 
απαλλοτριώσεων», σε συνδυασμό με τις διατάξεις του Β. Δ/τος 
139/1971 «περί της αρμοδιότητος των Νομαρχών προς κήρυξη ανα¬ 
γκαστικών τινών απαλλοτριώσεων». 

2. Τις διατάξεις του άρθρου 33 του Ν. Δ/τος 3881/1958 «περί έργων 
βελτιώσεων». 

3. Τις διατάξεις των άρθ. 4'5 παρ. 2 και 58 Ν. 998/79. 

4. Την απόφαση του Πρωθυπουργού 5443/16.5.1986 (ΦΕΚ 
343/19.5.1986 τ. Β') σχετικά με την ανάθεση αρμοδιοτήτων στον 
Αναπληρ. Υπουργό Οικονομικών Νικόλαο Αθανασόπουλο. 

5. Την 344179/7.5.86 κοινή απόφαση του Πρωθυπουργού και 
Υπουργού Γεωργίας, σχετικά με την ανάθεση αρμοδιοτήτων στους 
Υφυπουργούς Γεωργίας, αποφασίζουμε: 

Κηρύσσουμε την αναγκαστική απαλλοτρίωση, για λόγους δημόσιας 
ωφέλειας και ειδικότερα για την εκτέλεση έργων στην περιοχή της 
λίμνης Κερκίνης, έκτασης συνολικού εμβαδού 4.709.471 μ. , που 
βρίσκεται στην περιοχή Νομού Σερρών και φαίνεται στα με κλίμακα 
1:5.000 κτηματολογικά διαγράμματα και στους αντίστοιχους κτημα- 
τολογικούς πίνακες (έξι διαγράμματα - έξι πίνακες) της Διεύθυνσης' 
Τεχνικών Υπηρεσιών της Νομαρχίας Σερρών, τα οποία συντάχθηκαν 
από τον Αγρονόμο — Τοπογράφο - Μηχανικό Νικ. Ζάχαρο και θεωρή¬ 
θηκαν από το Διευθυντή της Διεύθυνσης Τεχνικών Υπηρεσιών της 
Νομαρχίας Σερρών Δημήτριο Ιωαννίδη στις 26.4.1985. 

Στην έκταση που απαλλοτριώνεται προβάλλουν δικαιώματα κυριότητας 
οι: 1) Αβραμίδης Ευστάθιος, 2) Αβραμίδης Γεώργιος, 3) Αλατσίδης Από¬ 
στολος κ.λ.π. 

Η απαλλοτρίωση κηρύσσεται υπέρ του Δημοσίου και με δαπάνη 
στου Νομαρχιακού Ταμείου Σερρών που θα αντιμετωπιστεί από τη 
ΣΑΝΤ 8328/85 του ίδιου Νομαρχιακού Ταμείου. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 29 Αυγούστου 1986 

ΟΙ ΥΠΟΥΡΓΟΙ 

ΑΝΑΠΛΗΡΩΤΗΣ . ΥΦΥΠΟΥΡΓΟΣ 

ΟΙΚΟΝΟΜΙΚΟΝ ΓΕΩΡΓΙΑΣ 

Ν. ΑΘΑΝΑΣΟΠΟΥΛΟΣ ΑΧ. ΚΟΛΙΟΥΣΗΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ & ΔΗΜ. ΕΡΓΩΝ 

ΕΥΑΓΓ. ΚΟΥΛΟΥΜΠΗΣ 
-♦- 

Αριθ. Μ. 2807/1741 (3) 

Αναγκαστική απαλλοτρίωση έκτασης για την κατασκευή αεροδρομίου στους 

Παξούς. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΜΕΤΑΦΟΡΩΝ & ΕΠΙΚΟΙΝΩΝΙΩΝ 

' Εχοντας υπόψη: 

1. Τις διατξεις του Ν. Δ/τος 797/1971 «περί αναγκαστικών 
απαλλοτριώσεων», σε συνδυασμό με τις διατάξεις του Β. Δ/τος 
139/1971 «περί της αρμοδιότητας των Νομαρχών προς κήρυξη 
αναγκαστικών τινών απαλλοτριώσεων». 

2. Τις διατάξεις του Νόμου ΓΣΙΣΤ/1907 «περί αναγκαστικής απαλλο- 
τριώσεως αγροτικών ή αστικών ακινήτων κ.λ.π.», σε συνδυασμό με τις 
διατάξεις του άρθρου 56 του Νόμου 5017/1931 «περί Πολιτικής Αεροπο¬ 
ρίας», του από 11.2.1952 Β. Δ/τος και του Ν. Δ/τος 714/1970. 

3. Την από 28.8.86 έκθεση της Υπηρεσίας Πολιτικής Αεροπορίας 
του Υπουργείου Μεταφορών και Επικοινωνιών, για την ανάγκη απαλ¬ 
λοτρίωσης της έκτασης αυτής για το σκοπό τον οποίο προορίζεται. 

4. Την απόφαση του Πρωθυπουργού 5443/16.5.86 (ΦΕΚ 
343/19.5.86 τ.Β'), σχετικά με την ανάθεση αρμοδιοτήτων στον 
Υπουργό Οικονομικών Νικόλαο Αθανασόπουλο. 

5. Την κοινή απόφαση του Πρωθυπουργού και του Πρωθυπουρ¬ 
γού και του Υπουργού Μεταφορών και Επικοινωνιών 
ΔΟΝΣ/15467/16.5.86 (ΦΕΚ 342/16.5.86 τ.Β’), σχετικά με 
την ανάθεση αρμοδιοτήτων στον Υφυπουργό Μεταφορών και Επικοι¬ 
νωνιών Αλέξ. Ρουσόπουλο, αποφασίζουμε: 


Κηρύσσουμε την αναγκαστική απαλλοτρίωση, για λόγους δημόσιας 
ωφέλειας και ειδικότερα για την κατασκευή αεροδρομίου στους Παξούς, 
έκτασης συνολικού εμβαδού 180.000 μ. , που φαίνεται με στοιχεία 
Α, Β, Γ, Δ, Ε, Ζ, Η, Θ, Α στο με κλίμακα 1:2.000 και αριθμό 473 
απλό διάγραμμα οριζοντιογραφίας, που έχουν συντάξει οι Δ. Σταματά- 
κης, πολιτικός μηχανικός και Κ. Λαδάς, τοπογράφος μηχανικός και 
έχει θεωρήσει στις 6.2.84 ο Διευθυντής Γ1 της Υπηρεσίας Πολιτικής 
Αεροπορίας του Υπουργείου Μεταφορών και Επικοινωνιών πολιτικός 
μηχανικός Δ. Σταματάκης. 

Η απαλλοτρίωση κηρύσσεται σύμφωνα με τις διατάξεις της παρ. 2 
του άρθρου 2 του Ν.Δ. 797/71, λόγω της σημασίας που έχει το έργο 
για την οικονομική ανάπτυξη της Χώρας. 

Το κτηματολογικό διάγραμμα και ο κτηματολογικός πίνακας θα συντα¬ 
χθούν μέσα σε προθεσμία έξι (6) μηνών από την κήρυξη της απαλλοτρίωσης. 

Η απαλλοτρίωση κηρύσσεται υπέρ του Δημοσίου και με δαπάνη του 
Νομαρχιακού Ταμείου Κέρκυρας που θα αντιμετωπιστεί από τις πιστώ¬ 
σεις του περιφερειακού προγράμματος Δημοσίων Επενδύσεων του 
Υπουργείου Εθνικής Οικονομίας ΣΑΝΤ 8629. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 4 Σεπτεμβρίου 1986 

οι ΥΠΟΥΡΓΟΙ 

ΑΝΑΠΛΗΡΩΤΗΣ ΥΦΥΠΟΥΡΓΟΣ 

ΟΙΚΟΝΟΜΙΚΩΝ ΜΕΤΑΦΟΡΩΝ & ΕΠΙΚΟΙΝΩΝΙΩΝ 

Ν. ΑΘΑΝΑΣΟΠΟΥΛΟΣ ΑΛΕΞ. ΡΟΥΣΟΠΟΥΛΟΣ 

--♦- 

Αριθ. ΤΥ 1588 ' (4) 

Αναγκαστική απαλλοτρίωση ακινήτων ολικής έκτασης 3638 μ 2 περιοχής 

Κοιν. Καλαμιτσίου για την κατασκευή του έργου «ΕΠΑΡΧΙΑΚΟΣ ΔΡΟ¬ 
ΜΟΣ ΚΑΛΑΜΙΤΣΙ - ΑΓΙΟΣ ΝΙΚΗΤΑΣ» του Νομού Λευκάδας. 

Η ΝΟΜΑΡΧΗΣ ΛΕΥΚΑΔΑΣ 
’ Εχοντας υπόψη τις διατάξεις: 

1. Του Ν. 3200/55 «περί Διοικητικής Αποκεντρώσεως» όπως τρο¬ 
ποποιήθηκαν και συμπληρώθηκαν και ισχύουν σήμερα. 

2. Του Ν. 653/77 «περί υποχρεώσεως των παρόδιων ιδιοκτητών 
γιά τη διάνοιξη εθνικών οδών κ.λ.π.». 

3. Την παρ. 9 και 10 του άρθρου 62 του Ν. 947/79 «περί 
οικιστικών περιοχών» και το Π.Δ. 929/79 καθώς και το Ν. 960/79 
και ιδιαίτερα των παρ. 4 του άρθρου 9 δια των οποίων τέθηκαν σε 
εφαρμογή νέες διατάξεις απαλλοτριώσεων με επιβάρυνση των παρό¬ 
διων ιδιοκτητών για τις περιπτώσεις εθνικών δρόμων (νέες διανοίξεις, 
βελτιώσεις ή διαπλατύνσεις) και επαρχιακών. Δημοτικών και Κοινοτι¬ 
κών δρόμων (νέες διανοίξεις, βελτιώσεις). 

4. Την ΤΥ οικ. 2676/Φ. Απαλ./ 20.11.85 απόφασή μας περί 
εφαρμογής του άρθρου 1 του Ν. 653/77 «περί υποχρεώσεων των 
παρόδιων ιδιοκτητών για τη διάνοιξη κ.λ.π.) στον παραπάνω δρόμο. 

5. Του Ν.Δ. 797/71 «περί αναγκαστικών απαλλοτριώσεων». 

6. Του Β.Δ. 139/71 «περί αρμοδιότητας των Νομαρχών προς 
κήρυξη αναγκαστικών απαλλοτριώσεων». 

7. Τα από 13.8.85 κτηματολογικό διάγραμμα και κτηματολογικό 
πίνακα όπου φαίνονται τα ακίνητα που απαλλοτριώνανται όπως συντάχθη¬ 
καν και θεωρήθηκαν από τη Δ/νση Τεχν. Υπηρεσιών Ν. Λευκάδας. 

8. Την 20/25.8.86 (θέμα 4ο) πράξη του Δ.Σ. του Ν.Τ. Λευκάδας 
με την οποία εγκρίνεται η αναγκαστική απαλλοτρίωση ακινήτων Κοινό¬ 
τητας Καλαμιτσίου για την κατασκευή του έργου «ΕΠΑΡΧΙΑΚΟΣ 
ΔΡΟΜΟΣ ΚΑΛΑΜΙΤΣΙ - ΑΓ. ΝΙΚΗΤΑΣ», αποφασίζουμε: 

Κηρύσσουμε αναγκαστική απαλλοτρίωση ακινήτων συνολικής έκτα¬ 
σης 3.638 μ 2 για την κατασκευή του έργου «ΕΠΑΡΧΙΑΚΟΣ ΔΡΟΜΟΣ 
ΚΑΛΑΜΙΤΣΙ — ΑΓ. ΝΙΚΗΤΑΣ» η οποία φαίνεται στα από 13.8.85 
κτηματολογικό διάγραμμα και κτηματολογικό πίνακα όπως συντάχθη¬ 
καν και θεωρήθηκαν από την Δ.Τ.Υ.Ν. Λευκάδας. 

Η απαλλοτρίωση αυτή κηρύσσεται υπέρ του Δημοσίου και η δαπάνη 
βαρύνει τις πιστώσεις της ΣΑΝΤ 8629 και τους ωφελούμενους παρόδιους. 

Στην έκταση που απαλλοτριώνεται προβάλλει διακαιώματα κυριότη¬ 
τας η Γαζή Ελπίδα σύζυγος Σπύρου Μαραγγού. 

Λευκάδα, 27 Αυγούστου 1986 
Η Νομάρχης 
ΑΘ. ΤΣΑΤΣΑΚΟΥ 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

(5) 

Έγκριση τοπικού ρυμοτομικού σχεδίου στην εκτός σχεδίου περιοχή του 

Δήμου Χανιών για τον καθορισμό χώρου ανέγερσης Εργατικών Κα¬ 
τοικιών και καθορισμός όρων και περιορισμών δόμησης αυτών.' 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

’ Εχοντας υπόψη: 

1. Τις διατξεις του Ν. 1337/1983 (ΦΕΚ 33/Α) και ειδικότερα 
το άρθρο 26 όπως αντικαταστάθηκε με την παράγραφο 13 του άρθρου 
8 του Ν. 1512/1985 (ΦΕΚ 4/Α). 

2. Τις διατάξεις του Ν. 1577/1985 (ΦΕΚ 210/Α) και ειδικό¬ 
τερα τα άρθρα 7, 8 (παρ. 1) και 9. 

3. Τις διατάξεις του Ν. 1588/1985 (ΦΕΚ 137/Α) και ειδικότερα το 
άρθρο 23 (παρ. 1). 

4. Το 64702/7863/31.1.1986 έγγραφο της Δ/νσης Μελετών 
Λοιπών Οικισμών προς το Δήμο Χανιών για τήρηση της νομίμου 
διαδικασίας και ότι η προθεσμία του άρθρου 27 του Ν. 
1065/1980 (ΦΕΚ 168/Α) πέρασε άπρακτη. 

5. Την 598/1985 γνωμοδότηση του Κεντρικού Συμβουλίου Χωρο¬ 
ταξίας, Οικισμού και Περιβάλλοντος. 

6. Την 370/1986 γνωμοδότηση του Συμβουλίου της Επικρά¬ 
τειας, με πρόταση του Υπουργού Περιβάλλοντος, Χωροταξίας και 
Δημοσίων Έργων, αποφασίζουμε: 

Άρθρο 1. 

Εγκρίνεται τοπικό ρυμοτομικό σχέδιο στην εκτός σχεδίου περιοχή 
του Δήμου Χανιών για την εκτέλεση επείγοντος στεγαστικού προγράμ¬ 
ματος του Οργανισμού Εργατικής Κατοικίας με τη δημιουργία α) 
τών υπ’ αριθ. 1, 2, 5 και 6 οικοδομικών τετραγώνων, του υπ’ αριθ. 
3 οικοδομικού τετραγώνου για την ανέγερση καταστημάτων και του 
υπ’ αριθ. 4 οιοδομικού τετραγώνου για την ανέγερση αίθουσας συγκε¬ 
ντρώσεων, β) κοινόχρηστων χώρων, χώρων κοινοχρήστου πρασίνου, 


χώρου βρεφονηπιακού σταθμού, θεάτρου, παιδικής χαράς, γηπέδου 
καλαθοσφαιρίσεως (ΒΑ8ΚΕΤ), όπως φαίνεται στο χρωματισμένο σχε¬ 
τικό πρωτότυπο διάγραμμα σε κλίμακα 1:500 που θεωρήθηκε από 
τον Προϊστάμενο της Διεύθυνσης Πολεοδομικών Εφαρμογών με την 
υπ’ αριθ. 49933/1986 πράξη του και που συνοπτικό του αντίτυπο 
δημοσιεύεται με το παρόν διάταγμα. 

Άρθρο 2. 

Οι όροι και περιορισμοί δόμησης των οικοδομήσιμων χώρων ου 
καθορίζονται με το άρθρο 1 του παρόντος, ορίζονται ως εξής: 

1. Μέγιστο ποσοστό κάλυψης κάθε οικοδομικού τετραγώνου και του 
χώρου βρεφονηπιακού σταθμού: σαράντα τοις εκατό (40%). 

2. Συντελεστής δόμησης: α) Των υπ’ αριθ. 1, 2, 5 και 6 οικοδομικών 
τετραγώνων και του χώρου βρεφονηπιακού σταθμού: έξι δέκατα (0,6), β) 
των υπ’ αριθ. 3 και 4 οικοδομικών τετραγώνων: Τέσσερα δέκατα (0,4). 

3. Μέγιστο επιτρεπόμενο ύψος των κατοικιών και του βρεφονηπια¬ 
κού σταθμού οκτώ και μισό (8,5) μέτρα και των καταστημάτων και 
αίθουσας συγκεντρώσεων: Πέντε και μισό (5,50) μέτρα. Στο παρα¬ 
πάνω μέγιστο επιτρεπόμενο ύψος συμπεριλαμβάνεται και το ύψος της 
στέγης, σε περίπτωση κατασκευής της. 

Άρθρο 3. 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημοσίων Έργων, 
αναθέτουμε τη δημοσίευση και εκτέλεση του παρόντος διατάγματος. 

Αθήνα, 26 Αυγούστου 1986 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ Α. ΣΑΡΤΖΕΤΑΚΗΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

ΕΥΑΓΓΕΛΟΣ ΚΟΥΛΟΥΜΠΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


ΑΠΟΦΑΣΕΙΣ 

Αριθ. 50608/1178 (6) 

Τροποποίηση απόφασης εφαρμογής μελέτης εργασιών διαμόρφωσης των 
δρόμων Παπαγεωργακοπούλου (από Μουτσοπούλου μέχρι Χίου) Κι¬ 
μώλου (από Χίου μέχρι Χρυσουπόλεως) και Χίου (από Δωδεκανήσου 
μέχρι Κεφαλληνίας) στον Πειραιά σε πεζόδρομους — παιδότοπους. 

Ο ΓΕΝΙΚΟΣ ΓΡΑΜΜΑΤΕΑΣ ΤΟΥ ΥΠΟΥΡΓΕΙΟΥ 
ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Σύμφωνα με: 

1. Τις διατάξεις του Ν. 1032/80 «περί συστάσεως Υπουργείου 
Χωροταξίας, Οικισμού και Περιβάλλοντος». 

2. Την 34279/2196/7.9.82 Κοινή απόφαση των Υπουργών Προε¬ 
δρίας Κυβερνήσεως και Χ.Ο.Π. με την οποία προβλέπεται μεταξύ των 
άλλων και η σύσταση Δ/νσης Κατασκευής Έργων Ανάπλασης Κοινό¬ 
χρηστων χώρων (ΦΕΚ 677/Β/16.9.82). 

3. Τις διατάξεις του από 4.8.1979 Π. Δ/τος (ΦΕΚ 423 
Δ/1978) «περί εφαρμογής μελετών ανάπλασης ελευθέρων κοινό¬ 
χρηστων οικισμών ή περιοχών αυτών και καθορισμού των υποχρεώ¬ 
σεων των παρόδιων ιδιοκτητών». 


4. Το από 13.2.1981 Π. Δ/γμα (ΦΕΚ 118 Δ/2.3.81). 

5. Τις διατάξεις του Ν. 1558/85 (ΦΕΚ 137 Α) «Κυβέρνηση και 
Κυβερνητικά Όργανα». 

6. Την 53499/650/13.8.85 απόφαση Υπουργού ΠΕ.ΧΩ.Δ.Ε. για 
τη μεταβίβαση αρμοδιοτήτων στον Γενικό Γραμματέα και τους Προϊ¬ 
σταμένους των Δ/νσεων και Τμημάτων της Κεντρικής Υπηρεσίας, 
εκτός της Γενικής Γραμματείας Δημοσίων Έργων. 

7. Την 23071 /364/13.3.84 απόφαση έγκρισης τευχών και τρόπου 
δημοπράτησης του στο θέμα του αναφερόμενου έργου. 

8. Την 29398/571/3.4.86 απόφαση εφαρμογής μελέτης του 
παραπάνω έργου, αποφασίζουμε: 

Τροποποιούμε την με αριθ. 29398/571/3.4.86 απόφαση ως προς την 
παραγραφο 2 ως εξής: 

2. Το έργο θα κατασκευαστεί από τη Δ/νση Κατασκευής Έργων του 
Υπ. ΠΕ. ΧΩΛΕ. 

Κατά τα λοιπά ισχύει η παραπάνω απόφαση. 

Αθήνα, 4 Ιουλίου 1986 
Ο Γενικός Γραμματέας 
ΑΛΕΚΟΣ ΠΑΝΤΑΖΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




